Rozsudok Okresného súdu Poprad sp. zn. 10P/84/2024 z 8. 7. 2024
Rozsudok Okresného súdu Poprad z 8. júla 2024, sp. zn. 10P/84/2024, ECLI:SK:OSPP:2024:8724202066.2
Súd: Okresný súd Poprad
Spisová značka: 10P/84/2024
ECLI: ECLI:SK:OSPP:2024:8724202066.2
Dátum vydania: 8. 7. 2024
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/84/2024 8724202066 08. 07. 2024 JUDr. František Krasňan ECLI:SK:OSPP:2024:8724202066.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. deti – A. B., nar. XX.X.XXXX a C. B., nar. X.X.XXXX, bytom ako matka, zast. opatrovníkom, Úradom práce, sociálnych vecí a rodiny v Poprade, deti rodičov: matka D. E., nar. X.XX.XXXX, bytom B., F. XXX/X a otec C. B., nar. XX.XX.XXXX, bytom B., F. XXX/X, t. č. bytom G. D. H. B. A. G. I., F., G. XXX, v konaní začatom na návrh matky, o úpravu práv a povinností, takto rozhodol: I. Schvaľuje rodičovskú dohodu v tomto znení: Maloleté deti – A. B., nar. XX.X.XXXX a C. B., nar. X.X.XXXX sa zverujú do osobnej starostlivosti matky, D. E., nar. X.XX.XXXX, ktorá ich bude zastupovať a spravovať ich majetok. Otec mal. detí C. B., nar. XX.XX.XXXX sa z a v ä z u j e prispievať na výživu mal. A. mesačne sumou 100,- eur a na výživu mal. C. mesačne sumou 80,- eur, a to počnúc dňom 1.5.2024, ktoré je otec povinný platiť do rúk matky vždy do 15. dňa v mesiaci vopred. Dlžné výživné zo strany otca za obdobie od 1.5.2024 do 30.6.2024 činí sumu 160,- eur, ktorú sa otec zaväzuje uhradiť v dodatočnej lehote 60 dní od právoplatnosti tohto rozhodnutia. II. Žiaden z účastníkov nemá nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).
Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

